บาทเปิด 33.30 บาทต่อดอลลาร์อ่อนค่า
บาทเปิด 33.30 บาทต่อดอลลาร์อ่อนค่า
15 ส.ค. 2561

เงินบาทเปิดตลาด 33.30 บาทต่อดอลลาร์ อ่อนค่าตามทิศทางภูมิภาค จากความกังวลวิกฤติเศรษฐกิจของตุรกี
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 33.30 บาท/ดอลลาร์ อ่อนค่าจากปิดตลาดเย็นวานนี้ที่ระดับ 33.25 บาท/ดอลลาร์ เคลื่อนไหวในทิศทางเดียวกับค่าเงินภูมิภาค เนื่องจากความกังวลต่อวิกฤติเศรษฐกิจของตุรกี
"บาทอ่อนค่าจากเย็นวานนี้ตามค่าเงินภูมิภาค โดยตลาดยังมีความกังวลเกี่ยวกับวิกฤติเศรษฐกิจของตุรกี ส่งผลให้ยูโรอ่อนค่าต่อเนื่อง เพราะมีธนาคารหลายแห่งปล่อยกู้ให้ตุรกี" นักบริหารเงิน กล่าว
นักบริหารเงิน ประเมินกรอบการเคลื่อนไหวของเงินบาทวันนี้ไว้ที่ 33.25-33.40 บาท/ดอลลาร์